CELEX: 42018X1857
Language: et
Date: 2018-11-28 00:00:00
Title: Ühinenud Rahvaste Organisatsiooni Euroopa Majanduskomisjoni (UNECE) eeskiri nr 39: ühtsed sätted, mis käsitlevad sõidukite tüübikinnitust seoses kiirusmõõdiku ja läbisõidumõõdiku ning nende paigaldamisega [2018/1857]

28.11.2018   
               
               
                  ET
               
               
                  Euroopa Liidu Teataja
               
               
                  L 302/106
               
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatusdokumendi TRANS/WP.29/343 viimasest versioonist, mis on kättesaadav internetis:
         http://www.unece.org/trans/main/wp29/wp29wgs/wp29gen/wp29fdocstts.html
         Ühinenud Rahvaste Organisatsiooni Euroopa Majanduskomisjoni (UNECE) eeskiri nr 39: ühtsed sätted, mis käsitlevad sõidukite tüübikinnitust seoses kiirusmõõdiku ja läbisõidumõõdiku ning nende paigaldamisega [2018/1857]
         Sisaldab kogu kehtivat teksti kuni:
         01-seeria muudatuste 1. täiendus – jõustumiskuupäev: 10. oktoober 2017
         SISUKORD
         EESKIRI
         
                     1.
                  
                  Kohaldamisala
                  
               
                     2.
                  
                  Mõisted
                  
               
                     3.
                  
                  Tüübikinnituse taotlemine
                  
               
                     4.
                  
                  Tüübikinnitus
                  
               
                     5.
                  
                  Tehniline kirjeldus
                  
               
                     6.
                  
                  Sõidukitüübi muutmine
                  
               
                     7.
                  
                  Tootmise nõuetele vastavus
                  
               
                     8.
                  
                  Karistused tootmise nõuetele mittevastavuse korral
                  
               
                     9.
                  
                  Tüübikinnituskatsete eest vastutavate tehniliste teenistuste ja tüübikinnitusasutuste nimed ja aadressid
                  
               
                     10.
                  
                  Üleminekusätted
                  
               LISAD
         
                     1.
                  
                  Teatis
                  
               
                     2.
                  
                  Tüübikinnitusmärkide kujundus
                  
               
                     3.
                  
                  Kiirusmõõdiku täpsuse katse tootmise nõuetele vastavuse kontrollimiseks
                  
               1.   KOHALDAMISALA
         Käesolevat eeskirja kohaldatakse L-, M- ja N-kategooria (1) sõidukite tüübikinnituste suhtes.
         2.   MÕISTED
         Käesolevas eeskirjas kasutatakse järgmisi mõisteid.
         2.1.   „Sõiduki tüübikinnitus“– sõiduki tüübikinnitus seoses kiirusmõõdiku ja läbisõidumõõdiku ning nende paigaldamisega.
         2.2.   „Sõiduki tüüp seoses kiirusmõõdiku ja läbisõidumõõdikuga“– sõidukid, mis ei erine üksteisest oluliselt, eelkõige järgmistes aspektides:
         
                     2.2.1.
                  
                  
                     tavarehvide hulgast valitud rehvide suurustähistus;
                  
               
                     2.2.2.
                  
                  
                     kiirusmõõdiku ülekandesuhe, k.a reduktori oma (kui see on olemas);
                  
               
                     2.2.3.
                  
                  
                     kiirusmõõdiku tüüp, mida iseloomustavad:
                     
                                 2.2.3.1.
                              
                              
                                 kiirusmõõdiku mõõtemehhanismi tolerants;
                              
                           
                                 2.2.3.2.
                              
                              
                                 kiirusmõõdiku tehniline konstant;
                              
                           
                                 2.2.3.3.
                              
                              
                                 kiirusmõõdiku näidupiirkond,
                              
                           
               
                     2.2.4.
                  
                  
                     läbisõidumõõdiku tüüp, mida iseloomustavad:
                     
                                 2.2.4.1.
                              
                              
                                 läbisõidumõõdiku tehniline konstant;
                              
                           
                                 2.2.4.2.
                              
                              
                                 numbrite arv.
                              
                           
               2.3.   „Tavarehvid“– rehvitüüp (-tüübid), mis on tootja poolt vastavale sõidukitüübile ette nähtud; talverehvid ei kuulu tavarehvide alla.
         2.4.   „Kasutusrõhk“– sõiduki tootja määratud külm rehvirõhk, mida on suurendatud 0,2 baari võrra.
         2.5.   „Kiirusmõõdik“– kiiruse mõõtmise seadme osa, mis näitab sõiduki juhile sõiduki kiirust igal konkreetsel hetkel (2).
         2.5.1.   „Kiirusmõõdiku mõõtemehhanismi tolerants“– kiirusmõõdiku täpsus, väljendatuna kiirusnäidu alumise ja ülemise piirina teatava hulga ettenähtud kiiruste juures.
         2.5.2.   „Kiirusmõõdiku tehniline konstant“– suhe pöörete või impulsside sageduse (arv minutis) ja konkreetse näidatava kiiruse vahel.
         2.6.   „Läbisõidumõõdik“– läbisõidumõõteseadmestiku osa, mis näitab juhile alates esimesest kasutuselevõtust läbitud vahemaad.
         2.6.1.   „Läbisõidumõõdiku tehniline konstant“– suhe pöörete või impulsside sageduse ja sõiduki läbitud vahemaa vahel.
         2.7.   „Tühimassiga sõiduk“– töökorras sõiduki mass koos 75 kg kaaluva juhiga, kuid ilma kaassõitja, võimalike lisaseadmete ja koormata, kusjuures kütusepaak on täidetud kütusega, sõiduk on varustatud jahutusvedeliku ja määrdeõliga ning tööriistakomplekti ja varurattaga (kui need kuuluvad tootja poolt kindlaks määratud standardvarustusse).
         3.   TÜÜBIKINNITUSE TAOTLEMINE
         3.1.   Sõiduki tüübikinnituse taotluse seoses sõiduki kiirusmõõdiku ja läbisõidumõõdiku ning nende paigaldamisega esitab sõiduki tootja või tema nõuetekohaselt volitatud esindaja.
         3.2.   Sellele lisatakse järgmised dokumendid kolmes eksemplaris ja järgmised andmed:
         3.2.1.   sõidukitüübi kirjeldus vastavalt punktides 2.2, 2.3, 2.4, 2.5 ja 2.6 nimetatud andmetele; märkida tuleb sõiduki tüüp.
         3.3.   Tüübikinnituskatsete eest vastutavale tehnilisele teenistusele esitatakse kinnitatava sõidukitüübi tühimassiga näidissõiduk.
         3.4.   Enne tüübikinnituse andmist veendub tüübikinnitusasutus piisavate meetmete olemasolus, millega tagatakse tootmise nõuetele vastavuse tulemuslik kontroll.
         4.   TÜÜBIKINNITUS
         4.1.   Kui käesoleva eeskirja kohaselt tüübikinnituseks esitatud sõidukitüüp vastab seoses kiirusmõõdiku ja läbisõidumõõdiku ning nende paigaldamisega käesoleva eeskirja nõuetele, antakse sellele sõidukitüübile tüübikinnitus.
         4.2.   Igale tüübikinnituse saanud tüübile antakse tüübikinnitusnumber. Selle kaks esimest numbrit näitavad tüübikinnituse andmise ajaks käesolevasse eeskirja viimati tehtud muudatuste seeriat. Sama kokkuleppeosaline ei või anda sama numbrit teisele sõidukitüübile, kui käesoleva eeskirja punkti 6 sätetest ei tulene teisiti.
         4.3.   Teade sõidukitüübile käesoleva eeskirja kohase tüübikinnituse andmise või andmata jätmise kohta esitatakse käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidisele vastavat vormi ja taotleja poolt tüübikinnituseks esitatud paigaldusjooniseid formaadis, mis ei ole suurem kui A4 (210 × 297 mm) või mis on kokku voldituna selles formaadis ja vastavas mõõtkavas.
         4.4.   Igale käesoleva eeskirja kohaselt kinnitatud sõidukitüübile vastavale sõidukile tuleb paigutada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, mis koosneb järgmisest:
         
                     4.4.1.
                  
                  
                     ringjoonega ümbritsetud E-täht, millele järgneb tüübikinnituse andnud riigi tunnusnumber (3);
                  
               
                     4.4.2.
                  
                  
                     punktis 4.4.1 kirjeldatud ringist paremal käesoleva eeskirja number, millele järgneb R-täht, mõttekriips ja tüübikinnituse number.
                  
               4.5.   Kui sõiduk vastab sõidukitüübile, mis on käesolevale eeskirjale vastava tüübikinnituse andnud riigis saanud tüübikinnituse ühe või mitme asjaomasele kokkuleppele lisatud muu eeskirja alusel, ei ole punktis 4.4.1 sätestatud tähist vaja korrata; sel juhul paigutatakse kõikide käesolevale eeskirjale vastava tüübikinnituse andnud riigis tüübikinnituse andmise aluseks olnud eeskirjade numbrid, tüübikinnitusnumbrid ning lisatähised tulpadena punktis 4.4.1 sätestatud tähisest paremale.
         4.6.   Tüübikinnitusmärk peab olema selgesti loetav ja kustumatu.
         4.7.   Tüübikinnitusmärk paigutatakse tootja kinnitatud sõiduki andmeplaadile või selle lähedusse.
         4.8.   Tüübikinnitusmärkide kujunduse näidised on esitatud käesoleva eeskirja 2. lisas.
         5.   TEHNILINE KIRJELDUS
         5.1.   Kinnitatavale sõidukile peavad olema paigaldatud käesoleva eeskirja nõuetele vastav kiirusmõõdik ja läbisõidumõõdik.
         5.2.   Kiirusmõõdiku näidik peab asuma juhi otseses vaateväljas ja olema nii päeval kui ka öösel selgelt loetav. Näidupiirkond peab olema piisavalt suur, et hõlmata tootja poolt konkreetsele sõidukitüübile määratud maksimumkiirust.
         5.2.1.   M-, N-, ning L3-, L4-, L5- ja L7- kategooria sõidukite jaoks ette nähtud kiirusmõõdikute skaalajaotused peavad olema 1, 2, 5 või 10 km/h. Kiiruse numbrilised väärtused tuleb näidikule märkida järgmiselt: kui suurim näidikule märgitud kiirus ei ületa 200 km/h, peavad kiiruse väärtused olema märgitud intervalliga mitte üle 20 km/h. Kui suurim näidikule märgitud kiirus ületab 200 km/h, peavad kiiruse väärtused olema märgitud intervalliga mitte üle 30 km/h. Kiiruse väärtuste intervallid ei pea olema ühesuurused.
         Kui seadistus annab juhile võimaluse valida kiirusnäiduna km/h või mph (miili tunnis) vahel, võib korraga kiirusnäiduna kasutada ainult kas km/h või mph. Vastav ühik peab olema alaliselt kuvatud.
         5.2.2.   Kui M-, N- ning L3-, L4-, L5- ja L7-kategooria sõidukid on valmistatud müügiks riigis, kus kasutatakse inglise süsteemi mõõtühikuid, peab kiirusmõõdikule olema märgitud kiirus ka miilides tunnis (mph); skaalajaotused peavad olema 1, 2, 5 või 10 mph.
         Kui seadistus annab juhile võimaluse valida kiirusnäiduna km/h või mph vahel, võib korraga kiirusnäiduna kasutada ainult kas km/h või mph; sellisel juhul peab vastav ühik olema alaliselt kuvatud.
         Kiiruse numbrilised väärtused tuleb näidikule märkida intervallidega kuni 20 miili/h ning need algavad 10 või 20 miilist tunnis. Kiiruse väärtuste intervallid ei pea olema ühesuurused.
         5.2.3.   L1- (mopeedid), L2- ja L6-kategooria sõidukite kiirusmõõdikute puhul ei tohi näidiku näit ületada 80 km/h. Skaalajaotused peavad olema 1, 2, 5 või 10 km/h ning kiiruse väärtused peavad olema märgitud intervalliga mitte üle 10 km/h. Kiiruse väärtuste intervallid ei pea olema ühesuurused.
         5.2.4.   Kui L1-, L2- ja L6-kategooria sõidukid on valmistatud müügiks riigis, kus kasutatakse inglise süsteemi mõõtühikuid, peab kiirusmõõdikule olema märgitud kiirus ka miilides tunnis (mph); skaalajaotused peavad olema 1, 2, 5 või 10 mph. Kiiruse väärtused märgitakse näidikule intervallidega kuni 10 miili/h ning need algavad 10 või 20 miilist tunnis. Kiiruse väärtuste intervallid ei pea olema ühesuurused. Kui seadistus annab juhile võimaluse valida kiirusnäiduna km/h või mph vahel, võib korraga kiirusnäiduna kasutada ainult kas km/h või mph. Vastav ühik peab olema alaliselt kuvatud.
         5.3.   Kiirusmõõdiku täpsust katsetatakse vastavalt järgmisele menetlusele.
         
                     5.3.1.
                  
                  
                     Kasutada tuleb sõiduki tavarehve, nagu on määratletud käesoleva eeskirja punktis 2.3. Katse tuleb sooritada kõigi kiirusmõõdikutüüpidega, mida tootjal on kavas paigaldada.
                  
               
                     5.3.2.
                  
                  
                     Katse tehakse tühimassiga sõidukiga. Mõõtmise huvides võib kasutada lisaraskust. Sõiduki mass ja selle jaotus telgede vahel tuleb märkida tüübikinnitusteatisele (vt 1. lisa punkt 7).
                  
               
                     5.3.3.
                  
                  
                     Kiirusmõõdiku standardtemperatuur peab olema 23 ± 5 °C.
                  
               
                     5.3.4.
                  
                  
                     Iga katse ajal peab rehvides olema kasutusrõhule vastav rõhk, nagu on määratletud punktis 2.4.
                  
               
                     5.3.5.
                  
                  
                     Sõidukit katsetatakse järgmistel kiirustel.
                     
                                 Sõiduki tootja poolt ette nähtud maksimaalne valmistajakiirus (Vmax) (km/h)
                              
                              
                                 Katsekiirus (V1)
                                 (km/h)
                              
                           
                                 Vmax ≤ 45
                              
                              
                                 80 % Vmax'ist
                                 
                              
                           
                                 45 < Vmax ≤ 100
                              
                              
                                 40 km/h ja 80 % Vmax'ist
                                 
                                 (kui tulenev kiirus on ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h ja 80 % Vmax'ist
                                 
                                 (kui tulenev kiirus on ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h ja 120 km/h
                              
                           
               
                     5.3.6.
                  
                  
                     Sõiduki tegeliku kiiruse mõõtmiseks kasutatavad mõõteriistad peavad olema täpsusega ± 0,5 %.
                     5.3.6.1.   Katserada, kui seda kasutatakse, peab olema tasane ja kuiv ning piisava haardumisega.
                     5.3.6.2.   Kui katsel kasutatakse rullidega veojõustendi, peab selle rulli läbimõõt olema vähemalt 0,4 m.
                  
               5.4.   Näidatav kiirus ei tohi olla väiksem kui sõiduki tegelik kiirus. Punktis 5.3.5 sätestatud katsekiirustel peab näidatava kiiruse (V1) ja tegeliku kiiruse (V2) suhe olema järgmine:
         0 ≤ (V1 – V2) ≤ 0,1 V2 + 4 km/h
         5.5.   Läbisõidumõõdiku näidik peab olema juhile nähtav või kättesaadav. M- ja N-kategooria sõidukite puhul peab läbisõidumõõdiku näit koosnema vähemalt kuuest numbrist koosnevast täisarvust ning L-kategooria sõidukite puhul vähemalt viiest numbrist koosnevast täisarvust. Tüübikinnitusasutused võivad M- ja N-kategooria sõidukite puhul siiski heaks kiita ka vähemalt viiest numbrist koosneva täisarvuga näidikud, kui see on sõiduki kavandatud kasutuse tõttu põhjendatud.
         5.5.1.   Kui sõidukid on valmistatud müügiks riigis, kus kasutatakse inglise süsteemi mõõtühikuid, peab läbisõit olema läbisõidumõõdikul märgitud miilides.
         6.   SÕIDUKITÜÜBI MUUTMINE
         6.1.   Sõidukitüübi mis tahes muutmisest tuleb teatada sõidukitüübile tüübikinnituse andnud tüübikinnitusasutusele. Sellisel juhul võib tüübikinnitusasutus:
         
                     6.1.1.
                  
                  
                     võtta seisukoha, et tõenäoliselt ei avalda tehtud muudatused märgatavat ebasoovitavat mõju ning et sõidukitüüp vastab igal juhul endiselt nõuetele, või
                  
               
                     6.1.2.
                  
                  
                     nõuda katsetamise eest vastutavalt tehniliselt teenistuselt täiendavat katsearuannet.
                  
               6.2.   Teade tüübikinnituse andmise või selle andmata jätmise kohta, millele on lisatud muudatuste üksikasjad, edastatakse käesolevat eeskirja kohaldavatele kokkuleppeosalistele punktis 4.3 ettenähtud korras.
         7.   TOOTMISE NÕUETELE VASTAVUS
         7.1.   Tootmise nõuetele vastavuse järelevalvemenetlus peab olema kooskõlas kokkuleppe (E/ECE/TRANS/505/Rev.3) liitega 1 ja vastama järgmistele nõuetele.
         7.2.   Iga käesoleva eeskirja kohaselt tüübikinnituse saanud sõiduk peab olema valmistatud nii, et see vastab kinnitatud tüübile, täites käesoleva eeskirja asjakohas(t)es osa(de)s sätestatud nõuded.
         7.3.   Iga sõidukitüübi puhul tehakse seoses kiirusmõõdiku ja selle paigaldamisega piisav arv katseid; eelkõige tehakse iga sõidukitüübi puhul vähemalt käesoleva eeskirja 3. lisas ettenähtud katse.
         7.4.   Tüübikinnituse andnud asutus võib igal ajal kontrollida tootmisrajatistes rakendatavaid vastavuskontrolli meetodeid. Neid kontrollimisi tehakse tavaliselt kord kahe aasta jooksul.
         7.5.   Kui punkti 7.4 kohaste kontrollide tulemused ei osutu rahuldavaks, peab pädev asutus tagama, et astutakse kõik vajalikud sammud tootmise nõuetele vastavuse võimalikult kiireks taastamiseks.
         8.   KARISTUSED TOOTMISE NÕUETELE MITTEVASTAVUSE KORRAL
         8.1.   Sõidukitüübile käesoleva eeskirja kohaselt antud tüübikinnituse võib tühistada, kui punktis 7.1 kehtestatud nõuded ei ole täidetud või kui sõidukid ei ole läbinud punktis 7 ette nähtud katseid.
         8.2.   Kui käesolevat eeskirja kohaldav kokkuleppeosaline tühistab tema poolt eelnevalt antud tüübikinnituse, teatab ta sellest kohe teistele käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidise kohast teatisevormi.
         9.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA TÜÜBIKINNITUSASUTUSTE NIMED JA AADRESSID
         Käesolevat eeskirja kohaldavad kokkuleppeosalised teatavad Ühinenud Rahvaste Organisatsiooni sekretariaadile tüübikinnituskatsete korraldamise eest vastutavate tehniliste teenistuste nimed ja aadressid ning nende tüübikinnitusasutuste nimed ja aadressid, kes annavad tüübikinnitusi ja kellele tuleb saata vormikohased teatised teistes riikides välja antud tüübikinnituste, nende laiendamise, andmata jätmise või tühistamise kohta.
         10.   ÜLEMINEKUSÄTTED
         10.1.   Alates 01-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituse andmisest või selle tunnustamisest käesoleva eeskirja alusel, mida on muudetud 01-seeria muudatustega.
         10.2.   Alates 1. septembrist 2017 annavad käesolevat eeskirja kohaldavad kokkuleppeosalised uusi tüübikinnitusi ainult siis, kui tüübikinnituse saamiseks esitatud sõidukitüüp vastab 01-seeria muudatustega muudetud käesoleva eeskirja nõuetele.
         10.3.   Käesolevat eeskirja kohaldavad kokkuleppeosalised ei tohi keelduda käesoleva eeskirja varasemate seeriate muudatustele vastavate tüübikinnituste laiendamisest.
         10.4.   Käesolevat eeskirja kohaldavad kokkuleppeosalised tunnustavad pärast käesoleva eeskirja 01-seeria muudatuste jõustumiskuupäeva jätkuvalt käesoleva eeskirja varasema seeria muudatuste kohaseid tüübikinnitusi.
         
            (1)  Nagu on määratletud sõidukite ehitust käsitlevas konsolideeritud resolutsioonis (R.E.3) (ECE/TRANS/WP.29/78/Rev.6, punkt 2) - www.unece.org/trans/main/wp29/wp29wgs/wp29gen/wp29resolutions.html
         
            (2)  See ei hõlma sõidumeeriku kiirust näitavat osa, kui see vastab tüübikinnituse spetsifikatsioonile, mis ei luba tegeliku ja mõõdetava kiiruse absoluuterinevust, mis oleks suurem kui väärtused, mis tulenevad punkti 5.4 nõuetest.
         
            (3)  1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas, dokument ECE/TRANS/WP.29/78/Rev. 6, 3. lisa, www.unece.org/trans/main/wp29/wp29wgs/wp29gen/wp29resolutions.html
      
      
         
            1. LISA
            Tekst pildi
            
               TEATIS
               (Suurim formaat: A4 (210 × 297 mm))
               (1)
               Välja andnud: ametiasutuse nimi
               milles käsitletakse sõidukitüübi (2) tüübikinnituse andmist,
               tüübikinnituse laiendamist,
               tüübikinnituse andmata jätmist,
               tüübikinnituse tühistamist või
               tootmise lõpetamist
               seoses kiirusmõõdiku ja läbisõidumõõdiku ning nende paigaldamisega vastavalt eeskirjale nr 39.
               Tüübikinnituse nr. Laienduse nr:
               1. Sõiduki kaubanimi või kaubamärk:
               2. Sõiduki tüüp:
               3. Tootja nimi ja aadress:
               4. Vajaduse korral tootja esindaja nimi ja aadress:
               5. Kiirusmõõdiku kirjeldus:
               5.1. Tavarehvide andmed:
               5.2. Katses kasutatud rehvide andmed:
               5.3. Kiirusmõõdiku ülekanne:
               6. Läbisõidumõõdiku kirjeldus:
               7. Sõiduki mass katse käigus ning selle jaotus telgede vahel:
               8. Variandid:
               9. Sõiduk on esitatud tüübikinnituse saamiseks: [kuupäev]
               10. Tüübikinnituskatsete eest vastutav tehniline teenistus:
               11. Kõnealuse teenistuse aruande väljastamise kuupäev:
               12. Kõnealuse teenistuse väljastatud aruande number:
               13. Tüübikinnitus antud/andmata jäetud/laiendatud/tühistatud (2)
               14. Tüübikinnitusmärgi asukoht sõidukil:
               15. Koht:
               16. Kuupäev:
               17. Allkiri:
               (1) Tüübikinnituse andnud, seda laiendanud, selle andmata jätnud või selle tühistanud riigi tunnusnumber (vt käesoleva eeskirja sätteid tüübikinnituse kohta).
               (2) Mittevajalik maha tõmmata.
            
         
      
      
         
            2. LISA
            
               TÜÜBIKINNITUSMÄRKIDE KUJUNDUS
            
            NÄIDIS A
            (vt käesoleva eeskirja punkt 4.4)
            a = vähemalt 8 mm
            Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud tüübikinnituse Madalmaades (E 4) eeskirja nr 39 kohaselt. Tüübikinnitusnumber näitab, et tüübikinnitus on antud vastavalt 01-seeria muudatustega muudetud ÜRO eeskirja nr 39 nõuetele.
            NÄIDIS B
            (vt käesoleva eeskirja punkt 4.5)
            a = vähemalt 8 mm
            Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud tüübikinnituse Madalmaades (E4) eeskirjade nr 39 ja nr 33 (1) alusel. Tüübikinnitusnumbrid näitavad, et kuupäevadel, mil need tüübikinnitused anti, hõlmas ÜRO eeskiri nr 39 01-seeria muudatusi ning eeskiri nr 33 oli veel oma algsel kujul.
            
               (1)  Teine number on esitatud vaid näitena.
         
      
      
         
            3. LISA
            
               KIIRUSMÕÕDIKU TÄPSUSE KATSE TOOTMISE NÕUETELE VASTAVUSE KONTROLLIMISEKS
            
            1.   KATSETINGIMUSED
            Katsetingimused peavad vastama käesoleva eeskirja punktides 5.3.1–5.3.6 sätestatule.
            2.   NÕUDED
            Tootmist peetakse käesolevale eeskirjale vastavaks, kui kiirusmõõdikul näidatava kiiruse (V1) ja tegeliku kiiruse (V2) suhe on järgmine:
            
                         
                     
                     
                        M- ja N-kategooria sõidukite puhul:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        L3-, L4- ja L5-kategooria sõidukite puhul:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        L1- ja L2-kategooria sõidukite puhul:
                        0 ≤ (V1 – V2) ≤ 0,1 V2 + 4 km/h.